Seadmed, mille detailidele on sama palju tähelepanu pööratud kui sinu Macile.
Magic Mouse
Madalaks disainitud juhtmeta hiir Magic Mouse on võrreldes varasemate hiirtega täiesti uudne. See on maailma esimene Multi-Touch-hiir, mis võimaldab teha mitmesuguseid "žeste" (nt kerimist ja ühe või mitme sõrmega libistamist) otse töölaual. Kogu hiire Magic Mouse pealispind on Multi-Touch-ala ja hiir ise on klahv. Kerida saad ühe sõrmega, veebilehti ja fotosid sirvida kahe sõrmega ning hiire pinna mis tahes kohta nii klõpsata kui ka topeltklõpsata. Hiire võimas laserandur reageerib suure täpsusega peaaegu igal pinnal ja hiirepatja pole vajagi.
Vaata Magic Mouse'i videot.
Vaata Multi-Touch-hiire Magic Mouse "žestide" esitlusvideot.Vaata videot
Magic Trackpad
Uus Magic Trackpad on esimene Multi-Touch-puuteplaat, mis on mõeldud kasutamiseks Mac-lauaarvutitega. See kasutab sama Multi-Touch-tehnoloogiat, mida sa naudid sülearvutis MacBook Pro. Lisaks toetab see kogu žestide komplekti, pakkudes sulle uut viisi ekraanil kuvatava juhtimiseks ja sellega suhtlemiseks. Magic Trackpad loob Maciga ühenduse Bluetooth traadita side tehnoloogia abil. Kasuta seda kas hiire asemel või sellega koos mis tahes Maciga (isegi sülearvutiga).
Apple Wireless Keyboard
Õhukesel ja elegantse kujundusega alumiiniumist klaviatuuril Apple Wireless Keyboard pole midagi üleliigset. Kuna klaviatuur ei vaja juhet, mahub see hästi sinu töölauale ega võta mingit lisaruumi. Lisaks annab see sulle vabaduse tippida teksti kus vaid soovid: võid klaviatuuri asetada lauale arvuti ette või hoopis põlvedele. See kuulub iMaci standardvarustusse ja sobib ideaalselt kõigi Bluetoothi toega Mac-arvutite jaoks.
Apple Patareilaadija
Hangi oma juhtmevabade Maci tarvikute jaoks seninägematu toiteallikas. Apple Patareilaadija müügikomplekti kuulub kuus suure jõudlusega AA NiMH-akut, mis on laetud ja kasutamisvalmis. Kui akusid on vaja laadida, siis Apple Patareilaadija töötab kiirelt ja tõhusalt. Apple Patareilaadijaga saad korraga laadida ühte või kahte akut. See on optimeeritud Apple'i tarnitavate patareide jaoks, kuid töötab ka teiste ettevõtete AA NiMH-akudega.
Time Capsule
Time Capsule on revolutsiooniline varundamisseade, mis töötab traadita side kaudu opsüsteemi Mac OS X Leopard rakendusega Time Machine. Seadmel on nüüd ülivõimas 1 TB või 2 TB kõvaketas, mis võimaldab talletada ja varuandada kõike. Enam ei pea sa muretsema oma digitaalse elu kaotsimineku pärast. Sea lihtsalt Time Capsule rakenduse Time Machine varunduskettaks ja rohkem pole vaja midagi teha. Kui esimene varundamine on tehtud (milleks võib kuluda terve öö või enamgi), varundatakse ainult muudatusi – automaatselt, traadita side kaudu ja tausttoiminguna. Sa ei pea enam kunagi muretsema varundamise pärast. Lisaks eelnevale on Time Capsule täisfunktsionaale 802.11n WiFi baasjaam. Ja Time Capsule töötab korraga nii sagedusalal 2,4 GHz kui ka 5 GHz, tagades kõigi WiFi-seadmete võimalikult suure jõudluse.
AirPort Extreme
Uus AirPort Extreme on täiuslik traadita side lahendus kodu, kooli või väikeettevõtte jaoks. See töötab korraga nii sagedusalal 2,4 GHz kui ka 5 GHz, tagades kõigi seadmete võimalikult suure jõudluse. Korraga saab internetti ja kogu traadita võrku kasutada kuni 50 kasutajat. Samuti saad anda ühiskasutusse USB-kõvaketta. Sellele kõvakettale pääseb juurde nii kohtvõrgust kui ka internetist. Kui ühendad printeri baasjaama AirPort Extreme USB-liidesesse ja lisad selle Mac- või PC-arvuti printerite loendisse, saavad kõik võrgus olijad seda keskset printerit kasutada. Traadita side kaudu loomulikult.
AirPort Express
Soodne baasjaam AirPort Express on piisavalt võimas, et luua kodus WiFi-võrk, samas piisavalt väike, et seda vajadusel kaasas kanda. Selle abil saate traadita side võrku kasutada kuni viiekümnekesi, saata dokumente, fotosid ja palju muud ühte kesksesse printerisse ükskõik millisest toast. AirPort Express ühildub vabalt ükskõik millise Mac- või Windowsi-põhise arvutiga, millel on standardiks WiFi.
Tänu AirPort Expressi tarkvarale AirTunes saad kuulata iTunesi muusikat muusikakeskuse või aktiivkõlarite kaudu. AirTunes saadab arvutis olevast iTunesi kogust muusika traadita side kaudu sinu kodus olevasse ükskõik millisesse muusikakeskusse või kõlaritesse. Selleks pead vaid AirPort Expressi ühendama vooluvõrgu pistikupessa, mis asub nende kõlarite läheduses, ja siis ühendama kõlarid helikaabliga.